EA สุดแกร่ง! บวกสวนตลาดวอลุ่มเกือบ 400 ล้าน
EA สุดแกร่ง! บวกสวนตลาดวอลุ่มเกือบ 400 ล้าน ล่าสุด ณ เวลา 10.38 น. ราคาอยู่ที่ 28.50 บาท บวก 1.25 บาท หรือ 4.59% สูงสุดที่ 28.50 บาท ต่ำสุดที่ 27.50 บาท ด้วยมูลค่าซื้อขาย 395.28 ล้านบาท
26 ต.ค. 2559

ผู้สื่อข่าวรายงานว่า ราคาหุ้นบริษัท พลังงานบริสุทธิ์ จำกัด (มหาชน) หรือ EA โดย ล่าสุด ณ เวลา 10.38 น. ราคาอยู่ที่ 28.50 บาท บวก 1.25 บาท หรือ 4.59% สูงสุดที่ 28.50 บาท ต่ำสุดที่ 27.50 บาท ด้วยมูลค่าซื้อขาย 395.28 ล้านบาท ขณะที่ดัชนีตลาดหุ้นไทยโดยรวมลบ 0.08% โดยราคาหุ้น EA ปรับตัวขึ้นแรงสุดในรอบ 1 ปี 7 เดือน นับตั้งแต่ราคาหุ้นปิดอยู่ที่ 28.50 บาท เมื่อวันที่ 12 มี.ค.58

บล.เออีซี แนะนำ “ซื้อ” EA ราคาเป้าหมาย 30 บาท/หุ้น โดยยังคงประมาณการเดิม โดยช่วงครึ่งปีหลังของปี 59 คาดกำไรยังโตเด่นทั้งจากครึ่งปีแรกและจากช่วงเดียวกันเมื่อปีก่อนจากรับรู้รายได้ CoD โรงไฟฟ้าโซล่าร์ (90MW) ที่พิษณุโลกตั้งแต่ช่วงไตรมาส 2/59 และโรงไฟฟ้าลมแห่งแรกที่โครงการหาดกังหัน (126MW) ตั้งแต่ช่วงไตรมาส 4/59
ส่งผลให้ปี 2559 คาด EA มีกำไรสุทธิ 4,041 ล้านบาท โต 50.4% จากปีก่อนและคาดโตต่อเนื่องปีละ 31% ในปี 2560-2561 จากรับรู้รายได้เต็มปีของโรงไฟฟ้าพิษณุโลกและหาดกังหัน รวมถึงการเริ่ม CoD โรงไฟฟ้าลมหนุมาน 260 MW ในปี 2561 ด้วยกำลังการผลิตรวม 664MW
 
 